projecte-aina/catalan_government_crawling huggingface dataset:
Aprèn a gestionar i dirigir projectes de cooperació internacional
Si comptes amb formació en sectors com l'enginyeria o l'arquitectura, i vols ampliar els teus coneixements en el món de l'arquitectura sostenible, el màster universitari en Cooperació Internacional en Arquitectura Sostenible d'Emergència et proposa una formació dissenyada i impartida per la Universitat Internacional de Catalunya que et capacitarà per avaluar els problemes a les àrees urbanes i desenvolupar solucions arquitectòniques sostenibles.
El curs s'imparteix exclusivament en anglès.
Coordina el Consorci Urbà Mundus i el programa de mestratge a la TU-Darmstadt, amb el suport dels directors adjunts Jörg Dettmar i Jochen Monstadt per complir amb les qüestions d'organització.
Doctorat de la Universitat de Tecnologia de Karlsruhe i és cap del TU-Darmstadt per al Desenvolupament Urbà i Disseny des de 2006.
Anteriorment, va ser professora a les universitats de Wuppertal i Karlsruhe.
A part de les seves obligacions docents, participa en projectes de recerca sobre eficiència energètica i camps relacionats.
El màster està dirigit a titulats en sectors com a enginyeries, arquitectura o administració d'empreses destinades a la gestió urbanística, que vulguin formar-se en l'àmbit professional o investigador.
La formació té una durada d'un any i es realitza de manera presencial.
Serà necessari aportar un bon nivell d'anglès ja que les classes s'imparteixen íntegrament en aquest idioma.
Forma't per elaborar projectes arquitectònics que satisfacin alhora les exigències estètiques, les de tecnologia digital avançada, les de tecnologia mediambiental, biològica i genètica aplicada a l'arquitectura.
El màster universitari en Arquitectura Biodigital és un programa pioner que combina arquitectura, biologia i noves tendències digitals, traçant punts de contacte entre les noves tècniques de projecció ciberneticodigitals i ecologicomediambientals.
Un punt de vista innovador de l'arquitectura que s'inspira en àrees com la genètica i la generativa, la relació entre el món natural i digital i l'impacte de les noves biologies.
Una arquitectura no convencional que aplica i potencia els principis genètics i digitals de variació, mutació i hibridació.
Història de l'Art (amb premi extraordinari de llicenciatura), Facultat de Geografia i Història – Universitat de Barcelona (1994).
Doctor en Arquitectura per l'Escola Tècnica Superior d'Arquitectura de Barcelona – Universitat Politècnica de Catalunya (1990).
Doctor en Història de l'Art a la Facultat de Geografia i Història – Universitat de Barcelona (2008).
Director del Grup de Recerca Arquitectures Genètiques i director del màster universitari en Arquitectura Biodigital de l'ESARQ (UIC), així com catedràtic de Projectes de la mateixa Escola, i director del Programa de Doctorat d'Arquitectura de la UIC.
El màster va adreçat als titulats universitaris en les àrees d'arquitectura, belles arts, disseny, paisatgisme, biologia o genètica que vulguin iniciar-se en els principis de la recerca i els mètodes de la recerca de la genètica i de la biologia aplicada a l'arquitectura, especialment mitjançant eines digitals.
Prepara't per a la pràctica professional com a advocat
El màster en Advocacia ofereix tots els continguts possibles d'assessorament i litigació que capaciten per a l'exercici de l'advocacia des d'una perspectiva eminentment pràctica i alineada amb l'examen d'accés.
Basa la docència en el mètode del cas, a partir de models paradigmàtics derivats de l'experiència professional contrastada, i disposa d'un semestre específic de pràctiques en destacats despatxos d'advocats que participen en el programa.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és d'11.910 euros.
Llicenciada en Dret per la Universitat de Navarra (1991).
Vicedegana de la Facultat de Dret de la Universitat Internacional de Catalunya.
Llicenciat en Dret (1996) i doctor en Dret (2000) per la Universitat de Navarra.
Professor de Dret Processal a la Universitat Internacional de Catalunya.
El màster s'adreça als titulats amb marcat interès en l'exercici de l'advocacia i en l'accés a la pràctica professional amb la millor preparació.
Desenvolupa la teva carrera en l'àmbit de l'economia social i solidària
És a l'economia solidària on convergeixen les associacions, les fundacions, el cooperativisme, les empreses d'inserció, el mutualisme, el finançament ètic i el comerç just, instruments que permetran dur a terme els Principis del Mil·lenni aprovats a les Nacions Unides.
El màster en Gestió i Comunicació d'Entitats Socials i Solidàries duu a terme el seu programa combinant les lògiques empresarials, socials i mediambientals.
Es pretén potenciar, per mitjà del concepte de territori socialment responsable, el desenvolupament de les noves formes d'empresariat social, la inserció laboral de les persones amb dificultats, els projectes basats en la innovació social i la sostenibilitat de les empreses a través de la implantació de departaments de responsabilitat social corporativa, així com la gestió de programes de cooperació al desenvolupament.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.975 euros.
Llicenciada en Dret per la Universitat de Granada (1985).
Llicenciada en Dret Europeu per l'Institut de droit européen de la Universitat Lliure de Brussel·les (1988).
Diploma de Dret Agrari per l'Associació Espanyola de Dret Agrari (1986).
Doctora en Dret ( cum laude ) per la Universitat de Barcelona (1977).
Directora de la Càtedra d'Economia Solidària de la Universitat Abat Oliba CEU.
El màster s'adreça als titulats interessats a desenvolupar la seva carrera professional en l'àmbit de l'economia social i solidària, així com en programes de cooperació al desenvolupament.
Empresaris i directius d'empreses que vulguin implementar matèries de responsabilitat social corporativa.
Forma't per actuar com a gestor administratiu
El màster universitari en Gestió Administrativa forma per a l'exercici professional de gestor administratiu i adapta els continguts a les funcions previstes legalment.
Per això, el Consell de Col·legis Oficials de Gestors Administratius de Catalunya eximeix els alumnes que han superat el màster de fer la prova d'Estat d'accés a la professió, i els permet la col·legiació directa un cop acabin aquests estudis.
També proporciona coneixements d'economia financera i comptabilitat, tot i que no estiguin previstos per a l'accés a la professió, perquè són de caràcter fonamentalment jurídic.
El màster té en compte les noves exigències tècniques derivades de la implantació de les noves tecnologies de la informació, així com els nous requeriments de la funció assessora del gestor administratiu, molt especialment en el cas de les empreses, per informar, aconsellar i assessorar professionalment tercers davant de qualsevol relació administrativa susceptible de representació davant de les administracions públiques.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 5.455 euros.
Llicenciat en Dret, Dret Civil per la Universitat Abat Oliba (1996).
Llicenciat en Ciències Polítiques per la Universitat Oberta de Catalunya (2010).
Màster en Gestió Administrativa per la Universitat Abat Oliba (2010).
El màster s'adreça als titulats en l'àmbit de les ciències jurídiques, econòmiques o polítiques interessats a desenvolupar o perfeccionar la seva carrera professional en l'àmbit de la gestió administrativa.
Assoleix una formació profunda i precisa del pensament clàssic!
Els ensenyaments del màster universitari en Estudis Humanístics i Socials de la Universitat Abat Oliba CEU tenen com a finalitat l'adquisició per part de l'estudiant d'una formació avançada de caràcter multidisciplinari orientada a promoure la seva iniciació en tasques investigadores dins de l'àmbit de les humanitats i de les ciències socials.
Les matèries que componen el màster estan pensades per proporcionar a l'alumne una visió profunda, precisa i oberta dels grans problemes filosòfics i culturals a redós del pensament clàssic, particularment de sant Tomàs d'Aquino.
Doctor en Filosofia per la Universitat de Barcelona (1999) amb la tesi «Persona i educació en Sant Tomàs d'Aquino».
Director del màster d'Estudis Humanístics i Socials i professor de Filosofia del grau de Psicologia (Filosofia; Teoria del Coneixement) i del màster en Estudis Humanístics i Socials (Elaboració i defensa del TFM; Natura Humana i Ésser Personal; Projecte de Recerca Antropològica; Projecte de Recerca Social; Qüestions Antropològiques d'Actualitat) de la Universitat Abat Oliba CEU.
Llicenciat en Filosofia i Ciències de l'Educació per la Universitat de Barcelona (1994).
Premi extraordinari de llicenciatura per la Facultat de Filosofia de la Universitat de Barcelona (1997).
Doctor per la Universitat Internacional de Catalunya (2006) amb la tesi titulada «Prudència, ordre i vida política.
D'Aristòtil a Weber (i tornada)».
Des del 1999, professor i tutor al CDES Abat Oliba i a la Universitat Abat Oliba CEU del grau en Dret (Ciència Política), del grau en Economia i Gestió (Doctrina Social de l'Església), del grau en Psicologia (Ètica General) i del màster en Estudis Humanístics i Socials (Els Tractats de Re Publica ).
Llicenciats, diplomats o graduats interessats a desenvolupar la seva carrera professional en l'àmbit de la docència i la recerca universitàries o que desitgin adquirir criteris filosòfics i sociològics sòlids per avaluar amb profunditat el món contemporani, o que vulguin completar la seva formació humanística obrint la possibilitat de dedicar-se parcialment a la recerca.
Especialitza't en les últimes actualitzacions legals, jurisprudencials i instruments internacionals del negoci del sector marítim
El dret i el negoci marítim s'han constituït com una de les branques del dret més especialitzades a escala mundial.
El 85 % de les importacions i les exportacions del planeta es duen a terme per mar, fet pel qual el ple coneixement de la normativa específica del dret marítim, així com dels aspectes pràctics de la indústria marítima, és un requisit indispensable per a tot jurista interessat en aquesta especialitat.
El màster t'ofereix una sòlida formació en aspectes del dret i el negoci marítim anglesos, ja que la gran majoria de contractes del sector marítim estan subjectes a aquesta llei i, en múltiples ocasions, a més, a la jurisdicció anglesa.
Són, a més, unes matèries en què hi ha pocs especialistes i que ofereixen, per tant, un ampli ventall de sortides professionals, com ara empreses del sector marítim portuari, funcionariat públic, brokers i companyies d'assegurances.
Doctor en Dret per la Universitat Abat Oliba CEU de Barcelona, amb menció especial de doctorat europeu i distinció cum laude.
Plenipotenciari del Regne d'Espanya davant Nacions Unides per a la signatura de les Regles de Rotterdam.
Col·legiat a Espanya com a advocat en exercici, a Anglaterra com a Solicitor of the Supreme Court i a Texas com a Foreign Legal Consultant.
Ha estat membre de la Junta Directiva de l'Associació Espanyola de Dret Marítim durant set anys.
És professor de Dret Marítim de la Universitat Abat Oliba CEU de Barcelona; de la City Law School, The City University, de Londres; de la Universitat de Vigo, a Espanya; de la Universitat del Pireu, a Grècia; de la Universitat Nacional Autònoma de Mèxic; de la Universitat de Riga, a Letònia, i de la Universitat de Lund, a Suècia.
Mòdul I: Dret Marítim Públic (10 crèdits ECTS)
Mòdul II: Dret Marítim Privat (10 crèdits ECTS)
Mòdul III: Dret Marítim Anglosaxó (5 crèdits ECTS)
Pràctiques Externes (15 crèdits ECTS)
El màster inclou 15 crèdits de pràctiques a temps parcial en empreses de l'àmbit del dret i el negoci marítims.
Treball Final de Màster (10 crèdits ECTS)
Llicenciats i diplomats interessats a desenvolupar la seva carrera professional en l'àmbit del dret i el negoci marítim.
Empresaris i directius d'empresa que vulguin assolir coneixements en dret i negoci marítim.
Especialitza't en el mercat professional de la comunicació digital
Les dades massives ( big data ), les xarxes socials, la realitat virtual i augmentada i la intel·ligència artificial marquen avui el camí cultural, econòmic i professional de la nostra societat global.
El màster universitari en Comunicació Digital i Noves Tecnologies està dissenyat per respondre a les creixents necessitats dels mitjans, les empreses i les institucions en la gestió de la seva comunicació digital, així com a la creació de continguts adaptats en el marc de la societat de la informació i el coneixement.
El trinomi digital comunicació-màrqueting-tecnologia és, doncs, l'objecte d'aquest programa per a la qualificació professional dels alumnes que vulguin afrontar el repte del mercat digital des de diferents perspectives.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 5.955 euros.
Llicenciat en Filologia Hispànica per la Universitat de Barcelona (2002).
Postgrau en Crítica Literària a la Premsa per la Universitat Pompeu Fabra (2002).
Màster en Construcció i Representació d'Identitats Culturals per la Universitat de Barcelona (2013).
Professor d'Innovacions Tecnològiques en el Periodisme.
Llicenciat en Ciències de la Informació per la Universitat Autònoma de Barcelona (1986).
Màster en Direcció Empresarial i Gestió de Màrqueting, ESADE (2001).
Programa Alta Direcció d'Empresa, IESE (2002).
El màster s'adreça als titulats interessats en la creació de continguts digitals a partir de la tecnologia multimèdia en l'àmbit del periodisme i la comunicació digital, amb l'ús de gèneres periodístics digitals.
Coneix l'operativa i el protocol en la realització de l'auditoria de comptes
El màster universitari en Auditoria de Comptes i Comptabilitat té com a finalitat la formació pràctica d'especialistes en el camp de l'auditoria, que els permeti afrontar, de la manera més eficaç i fonamentada, la direcció o realització d'auditories d'empreses de qualsevol tipus o dimensió per mitjà d'un conjunt important i variat de matèries relacionades amb l'auditoria de comptes i la comptabilitat.
El màster habilita per a l'accés al Registre Oficial d'Auditors de Comptes (ROAC).
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 6.975 euros.
Diplomat i llicenciat en Ciències Econòmiques i Empresarials per la Universitat de Barcelona (1989-1992).
Doctor en Ciències Econòmiques i Empresarials (excel·lent cum laude ) per la Universitat de Barcelona (1999).
Professor titular de Comptabilitat i Auditoria de Comptes de la Universitat Abat Oliba CEU.
El màster s'adreça als titulats interessats a assolir coneixements relacionats amb l'auditoria i la comptabilitat de nivell avançat, que els facilitin l'activitat i el progrés professional, principalment en l'àmbit de l'auditoria de comptes, però també en càrrecs de responsabilitat comptable en empreses.
Assoleix els coneixements que et capaciten per a l'exercici de la professió
La Llei 34/2006, de 30 d'octubre, sobre l'accés a les professions d'advocat i procurador dels tribunals, va introduir en l'ordenament jurídic l'exigència d'una capacitació professional addicional a la universitària abans de la inscripció en el col·legi professional corresponent.
Aquesta capacitació addicional consisteix en la realització d'una prova d'accés (un examen d'habilitació) després d'haver superat 60 crèdits ECTS de cursos de formació i 30 crèdits ECTS de pràctiques tutelades.
El màster universitari en Advocacia capacita professionalment per treballar com a advocat, integrant dins l'ensenyament teòric tant les matèries directament relacionades amb l'exercici de la professió com les matèries transversals d'especial importància (com deontologia, negociació i formació en els valors d'igualtat i respecte dels drets humans).
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 9.465 euros.
Llicenciat en Dret per la Universitat Pompeu Fabra (1996).
Màster en Dret, Dret Europeu i Litigis Comercials per la University College London (UCL; 1998).
Màster en Dret, Litigis i Arbitratge Internacional per la Columbia Law School (Nova York; 2000).
Doctor en Dret Europeu, Litigi Internacional (excel·lent cum laude ) per la Universitat de Bolonya (2004).
Professor de Dret Processal a la Universitat Abat Oliba CEU.
Llicenciada en Dret per la Universitat de Barcelona (1993).
Màster en Dret d'Empresa per la Universitat Abat Oliba (1994).
Doctora en Dret Civil (excel·lent cum laude ) per la Universitat de Barcelona (2010).
Professora de Dret Civil a la Universitat Abat Oliba CEU.
El màster s'adreça als titulats interessats en l'exercici de l'advocacia en les seves diverses especialitats precontencioses i contencioses, així com en l'assessorament jurídic d'empreses i de diversos tipus d'organitzacions.
Perquè un títol universitari cursat a l'estranger sigui reconegut oficialment a tot l'Estat espanyol cal sol·licitar l'homologació a la seu central o a la delegació del Ministeri d'Educació.
L'estudiant haurà de procedir a la legalització i traducció de la documentació abans de iniciar qualsevol altre tràmit.
L'homologació d'estudis acredita per iniciar nous estudis universitaris o per accedir a màsters o per realitzar el doctorat, i implica el seu reconeixement per a l'exercici professional.
Haurà d'estar expedit per una universitat o centre d'educació superior.
El centre que ha expedit el títol ha de ser oficial.
El títol obtingut ha de tenir validesa oficial en el sistema educatiu del país al qual correspongui.
S'exigirà l'abonament d'una taxa per homologació i convalidació de títols i estudis estrangers, que és requisit imprescindible per a la tramitació de l'expedient.
Es pot sol·licitar en qualsevol moment, tenint en compte que la resolució de l'expedient comporta aproximadament 6 mesos.
Hi ha diverses beques i ajuts a disposició dels estudiants estrangers que volen estudiar a Catalunya:
Els estudiants poden realitzar estades de 3 a 9 mesos en universitats dels estats de la Unió Europea i de l'Espai Econòmic Europeu.
Préstecs Erasmus + Màsters a la UE estan garantits els préstecs amb terminis d'amortització del capital favorables que poden ajudar a finançar un curs de Mestratge en un país del programa Erasmus +.
El Govern de l'Estat espanyol convoca, a través del Ministeri d'Afers Exteriors i de Cooperació (MAEC) i de l'Agència Espanyola de Cooperació Internacional per al Desenvolupament (AECID), diverses beques per a joves titulats estrangers que desitgin cursar estudis de postgrau.
Els estudiants dels Estats Units es poden beneficiar d'aquest programa adreçat a titulats superiors que vulguin realitzar estudis de postgrau.
Els estudiants inscrits en un grau o màster i residents a les regions de Midi-Pyrénées i Languedoc-Roussillon que vulguin completar la seva formació amb estades de 3 a 9 mesos a Catalunya poden obtenir un ajut de 600 euros, acumulables amb altres beques.
Una de les maneres més habituals per venir a estudiar a Catalunya és mitjançant els programes d'intercanvi com per exemple Erasmus +, que ofereixen beques i altres facilitats per a la vida acadèmica y permeten cursar assignatures de la carrera en una altra universitat, que després es convaliden en el centre d'origen.
A totes les facultats hi ha una oficina on s'atenen els estudiants internacionals.
El personal informa els estudiants sobre la facultat o escola on estudiaran, els ajuda amb els tràmits administratius (matrícula, horaris, etc.) i els posa en contacte amb el coordinador.
Existeixen programes d'acollida que faciliten una ràpida assimilació dels mètodes d'estudi i integren l'estudiant fàcilment a la comunitat de joves universitaris.
A més a més, cada programa d'intercanvi disposa d'un tipus de beca destinada a cobrir les despeses bàsiques relacionades amb la realització dels estudis i altres afers derivats del període acadèmic.
Per a més informació sobre aquests programes, cal adreçar-se als punts d'informació sobre els programes de mobilitat de la universitat d'origen.
No obstant això, encara que els programes esmentats són els més coneguts pels estudiants, cadascuna de les universitats de Catalunya compta amb una sèrie de convenis i acords bilaterals amb altres universitats d'arreu del món.
Per a més informació sobre aquests convenis, pots adreçar-te a les oficines de relacions internacionals de la universitat o consultar els apartats dels llocs web de les universitats corresponents.
Catalunya és un país europeu de la Mediterrània occidental, amb una localització estratègica que afavoreix relacions molts estretes amb l'Europa continental, així com amb la resta de regions de l'arc mediterrani.
Al llarg de la seva història mil·lenària, Catalunya ha estat un gresol de civilitzacions i s'ha situat a l'avantguarda del pensament, la ciència, la tècnica i l'art. En els últims anys, Catalunya avança decididament cap a la consolidació de la societat del coneixement gràcies a un sistema universitari i de recerca de primer nivell.
L'estudiant que ingressa en una de les universitats del nostre país es beneficia de la qualitat d'uns ensenyaments que tenen al darrere una recerca de referència internacional.
Així mateix, els universitaris poden gaudir d'una amplíssima oferta cultural i d'oci, d'un excepcional clima mediterrani i del tarannà d'una societat oberta, multicultural i compromesa amb la modernitat i el progrés.
Els futurs universitaris tenen al seu abast serveis d'acollida i acompanyament que els facilitaran la contractació d'allotjament o la integració lingüística.
El Barcelona Centre Universitari posa a disposició de la comunitat acadèmica i investigadora una borsa de pisos i habitacions al centre de la capital catalana.
Les universitats també disposen d'oficines d'atenció als estudiants internacionals que resoldran totes les gestions bàsiques per facilitar-ne l'estada a Catalunya (informació sanitària, tràmits d'estrangeria, activitats d'oci i esports, etcètera).
Seleccioneu només origen per veure les sortides en temps real
La mascareta ha de tapar nas i boca i ha d'utilitzar-se en tota la xarxa de transport públic, no només dins dels vehicles
Les actuacions que Adif executarà durant els propers mesos a la infraestructura ferroviària comportaran importants afectacions en el conjunt del servei de Rodalies de Catalunya.
Tens un títol de transport afectat per l'estat d'alarma per la covid-19?
Consulta els mecanismes de compensació.
Podeu seguir-nos als nostres perfils de Twitter per conèixer el nostre servei.
Al perfil d'informació i atenció al client, trobareu totes les novetats i actualitat sobre la nostra xarxa i resolem els dubtes sobre el nostre servei, de 7 a 21 hores de dilluns a divendres feiners.
Als perfils de les línies informem de l'estat del servei de cada una de les línies de Rodalies de Catalunya permanentment.
A l'hora d'informar-te, utilitza els perfils oficials de Rodalies!